
DĖL LIETUVOS RESPUBLIKOS SVEIKATOS APSAUGOS MINISTRO 
2005 M. SAUSIO 6 D. ĮSAKYMO NR. V-6 „DĖL SVEIKATOS PRIEŽIŪROS ĮSTAIGŲ CIVILINĖS ATSAKOMYBĖS UŽ PACIENTAMS PADARYTĄ ŽALĄ PRIVALOMOJO DRAUDIMO TVARKOS APRAŠO PATVIRTINIMO“ PAKEITIMO

2012 m. sausio 12 d. Nr. V-15
Vilnius


P a k e i č i u Lietuvos Respublikos sveikatos apsaugos ministro 2005 m. sausio 6 d. įsakymą Nr. V-6 „Dėl Sveikatos priežiūros įstaigų civilinės atsakomybės už pacientams padarytą žalą privalomojo draudimo tvarkos aprašo patvirtinimo“ (Žin., 2005, Nr. 3-50):
1. Išdėstau įsakymo preambulę taip:
„Įgyvendindamas Lietuvos Respublikos pacientų teisių ir žalos sveikatai atlyginimo įstatymą (Žin., 1996, Nr. 102-2317; 2009, Nr. 145-6425):“.
2. Išdėstau 2 punktą taip:
„2. P a v e d u įsakymo vykdymo kontrolę viceministrui pagal administravimo sritį.“
3. Nurodytu įsakymu patvirtintų sveikatos priežiūros įstaigų civilinės atsakomybės už pacientams padarytą žalą privalomojo draudimo tvarkos aprašo priede:
3.1. Išdėstau 5 punktą taip:
„5. Draudėjas – asmens sveikatos priežiūros įstaiga, turinti teisę teikti asmens sveikatos priežiūros paslaugas, kuri arba kreipėsi į draudiką dėl draudimo sutarties pagal sveikatos priežiūros įstaigų civilinės atsakomybės už pacientams padarytą žalą privalomojo draudimo taisykles sudarymo, arba kuriai draudikas pasiūlė sudaryti draudimo sutartį, arba kuri sudarė draudimo sutartį su draudiku.“
3.2. Išdėstau 6 punktą taip:
„6. Nukentėjęs trečiasis asmuo – asmuo (pacientas, o pacientui mirus – asmenys, pagal įstatymą turintys teisę į žalos atlyginimą), kuriam draudėjas padarė žalos.“
3.3. Įrašau 7 punkte vietoj žodžio „invalidumas“ žodį „neįgalumas“.
3.4. Išdėstau 8 punktą taip:
„8. Kitos šiose taisyklėse vartojamos sąvokos atitinka Lietuvos Respublikos pacientų teisių ir žalos sveikatai atlyginimo įstatyme (Žin., 2004, Nr. IX-2361; 2009, Nr. 145-6425), Lietuvos Respublikos sveikatos sistemos įstatyme (Žin., 1994, Nr. I-552), Lietuvos Respublikos sveikatos priežiūros įstaigų įstatyme (Žin., 1996, Nr. I-1367; 1998, Nr. 109-2995), Lietuvos Respublikos civiliniame kodekse (Žin., 2000, Nr. 74-2262), Lietuvos Respublikos draudimo įstatyme (Žin., 2003, Nr. 94-4246; 2011, Nr. 145-6816) ir Lietuvos Respublikos neįgaliųjų socialinės integracijos įstatyme (Žin., 1991, Nr. 36-969; 2004, Nr. 83-2983) vartojamas sąvokas.“
3.5. Įrašau IV skyriaus pavadinime vietoj žodžio „DRAUDIMINIAI“ žodį „DRAUDŽIAMIEJI“.
3.6. Išdėstau 11 punktą taip:
„11. Draudžiamasis įvykis yra draudimo sutartyje nurodytas atsitikimas (dėl sveikatos priežiūros įstaigos ar jos darbuotojų kaltės teikiant sveikatos priežiūros paslaugas pacientui padaryta turtinė ir neturtinė žala), kuriam įvykus draudikas privalo mokėti draudimo išmoką, jeigu reikalavimas mokėti išmoką atitinka visas šias sąlygas:
11.1. pareikštas dėl nukentėjusiam trečiajam asmeniui padarytos žalos;
11.2. pareikštas dėl Lietuvos Respublikos teritorijoje draudėjo atliekamos asmens sveikatos priežiūros veiklos;
11.3. pareikštas kaip rašytinė pretenzija ar ieškinys;
11.4. draudėjas pagal galiojančius teisės aktus atsako už žalą;
11.5. pareikštas dėl žalos, atsiradusios draudimo sutarties galiojimo metu ir ne vėliau kaip per vienus metus nuo draudimo sutarties galiojimo pabaigos datos.“
3.7. Išdėstau 13 punktą taip:
„13. Vienu draudžiamuoju įvykiu laikomas atsitikimas, kai žala buvo padaryta vienam pacientui dėl tos pačios priežasties, nepaisant to, kad dėl tokio atsitikimo gali būti pareikšti kelių nukentėjusiųjų trečiųjų asmenų reikalavimai.“
3.8. Įrašau V skyriaus pavadinime vietoj žodžio „NEDRAUDIMINIAI“ žodį „NEDRAUDŽIAMIEJI“.
3.9. Įrašau 14 punkte vietoj žodžio „Nedraudiminis“ žodį „Nedraudžiamasis“.
3.10. Išdėstau 15.1 punktą taip:
„15.1. draudimo priežiūros institucijos išduotos licencijos, suteikiančios teisę vykdyti sveikatos priežiūros įstaigų civilinės atsakomybės už pacientams padarytą žalą privalomąjį draudimą, numeris ir išdavimo data;“.
3.11. Įrašau 17 punkte vietoj žodžio „draudiminio“ žodį „draudžiamojo“.
3.12. Įrašau 27 punkte vietoj žodžio „draudiminiam“ žodį „draudžiamajam“.
3.13. Įrašau X skyriaus pavadinime vietoj žodžio „DRAUDIMINIAM“ žodį „DRAUDŽIAMAJAM“.
3.14. Įrašau 33 punkte vietoj žodžio „draudiminiam“ žodį „draudžiamajam“.
3.15. Įrašau 38 punkte vietoj žodžio „draudiminio“ žodį „draudžiamojo“.
3.16. Išdėstau 44.4 punktą taip:
„44.4. neįgalumo atveju – Neįgalumo ir darbingumo nustatymo tarnybos prie Socialinės apsaugos ir darbo ministerijos pažymą;“.
3.17. Įrašau 45 punkte vietoj skaičiaus „82“ skaičių „96“.
3.18. Įrašau 48 punkte vietoj žodžio „draudiminio“ žodį „draudžiamojo“.
3.19. Įrašau 50 punkte vietoj žodžio „draudiminio“ žodį „draudžiamojo“.
3.20. Išdėstau 56 punktą taip:
„56. Draudėjo išlaidos, patirtos siekiant sumažinti žalą ar stengiantis jos išvengti, neatlyginamos, jeigu vėliau paaiškėja, kad reikalavimas atlyginti žalą buvo nedraudžiamasis įvykis. Draudėjo išlaidos, patirtos laikantis draudiko nurodymų atlyginamos net ir tuo atveju, jeigu vėliau paaiškėja, kad reikalavimas atlyginti žalą buvo nedraudžiamasis įvykis.“
3.21. Įrašau 57 punkte vietoj žodžio „nedraudiminis“ žodį „nedraudžiamasis“.
3.22. Įrašau 58 punkte vietoj žodžio „draudiminiam“ žodį „draudžiamajam“.

